Sayyoramizda ayni vaqtda eng keksa ayol hisoblangan italiyalik Emma Morano 117 yil 137 kunlik yoshida vafot etdi. Bu haqda La Repubblica italyan nashri xabar bermoqda. Dunyoga 1899 yilda kelgan Emma Morano 19-asrda tug‘ilgan eng uzoq yashovchi insonlardan eng oxirgisi edi. Morano Nyu-Yorkda Suzanna Mushatt Jons vafot etgandan keyin, 2016 yil may oyidan sayyoramizning eng keksa ayoli hisoblanib kelinayotgandi. Suzanna Mushatt Jons ham 1899 yilda tavallud topgan bo‘lib, 2016 yil 12 mayda 116 yoshida vafot etgandi.